30.05.2011 08:03   Märtsi alguses Jaapanis aset leidnud loodus- ja tuumakatastroofi järel peatas Saksamaa seitsme vana reaktori töö ning nüüd teatas riigi keskkonnaminister Norbert Röttgen, et reaktoreid ei taaskäivitatagi, vahendas BBC.    Samuti ei taaskäivitata tema sõnul 2009. aastal seisatud Krümmeli tuumajaama tööd.    Kuus tuumajaama suletakse hiljemalt  2021. aastaks ning kolm kõige uuemat 2022. aastaks, lisas minister.    "Otsus on lõplik. Kolm viimast tuumajaama suletakse lõplikult 2022. aastaks. Tuumajaamade uuesti kasutusele võttu ei kaaluta," ütles Röttgen.